Source: http://www.ziarulderoman.ro/csm-roman-invinge-hcm-ramnicu-valcea-si-incheie-anul-pe-locul-al-saselea/
Timestamp: 2017-11-25 07:24:58+00:00

Document:
CSM Roman învinge HCM Râmnicu Vâlcea și încheie anul pe locul al șaselea – Ziarul de Roman
Joi, 17 noiembrie, de la ora 17, echipa de handbal feminin CSM Roman a evoluat, pe teren propriu, în compania HCM Râmnicu Vâlcea, în cadrul etapei a 11-a a Ligii Naționale de handbal feminin. Jucătoarele romașcane antrenate de Gheorghe Covaciu au dominat clar partida și au câștigat cu 30-22, la pauză 18-8. După ce a învins etapele precedente pe U Cluj și Cetate Deva, a fost a treia victorie consecutivă pentru CSM Roman, prima serie de trei din acest sezon.
Pentru CSM Roman au marcat: Glibko – 8 goluri, Iuganu – 6, Stoleru – 4, Chitacu – 3, Agrigoroaie – 3, Tošković – 3, Popescu – 2, Tomescu – 1. Pentru HCM Râmnicu Vâlcea au punctat: Adespii – 6, Florica – 5, Safta – 4, Gavrilă – 2, Vizitiu – 2, Ani Senocico – 2, Simion – 1. Lovituri de la 7 metri: 5 pentru CSM Roman, 3 transformate; 4 pentru HCM Râmnicu Vâlcea, 2 transformate. Eliminări de 2 minute: 3 pentru CSM Roman, una pentru HCM Râmnicu Vâlcea.
În cadrul etapei a 11-a a Ligii Naționale de handbal feminin au mai fost programate partidele: Dunărea Brăila – Cetate Deva 27-25 (miercuri, 16 noiembrie), SCM Craiova – U Cluj 21-21, Danubius Galați – CSM Bistrița 26-24, HC Zalău – Măgura Cisnădie 24-19 (joi, 17 noiembrie), CSM București – Unirea Slobozia (joi, 5 ianuarie). Corona Brașov a stat.
În urma acestei etape, ultima din 2016, CSM Roman urcă pe locul al șaselea al clasamentului. Liga Națională ia o pauză până la începutul lui 2017, pentru acțiunile echipei naționale. Următoarea etapă, în jurul datei de 8 ianuarie, CSM Roman va juca în deplasare la Măgura Cisnădie.
„Așa cum afirmam și etapa trecută, suntem într-o creștere de formă și îmi pare rău că se întrerupe campionatul, dar eu sper ca din ianuarie echipa să arate o nouă față și să câștigăm toate partidele pe care le avem. Vom avea o săptămână de pauză, apoi vom merge într-un cantonament de o săptămână la munte, după care vom începe pregătirea cu turnee acasă și la Brăila. Cynthia Tomescu și Ana Maria Iuganu vor merge la lotul naționalei pentru Trofeul Carpați, Iryna Glibko și Viktoriya Tymoshenkova vor merge și ele la lotul naționalei Ucrainei pentru precalificările Campionatului European, iar Jasna Tošković va merge cu lotul Muntenegrului la Europene”, a afirmat antrenorul principal al CSM Roman, Gheorghe Covaciu.
2 Dunărea Brăila 10 8 1 1 263 245 25
3 HC Zalău 10 6 1 3 246 235 19
4 SCM Craiova 10 5 2 3 260 246 17
5 Corona Brașov 10 5 1 4 255 248 16
6 CSM Roman 10 4 3 3 255 229 15
7 CSM Bistrița 10 5 0 5 278 277 15
8 HCM Rm. Vâlcea 10 4 1 5 243 254 13
9 Măgura Cisnădie 10 4 1 5 237 262 13
10 U Cluj 10 3 2 5 253 245 11
11 Danubius Galați (*) 11 4 0 7 222 250 11
13 Cetate Deva 10 0 0 10 216 314 0

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM